b'\n_START_ARTICLE_\nMarko Turk\n_START_SECTION_\n\xc5\xbdivljenje in delo\n_START_PARAGRAPH_\nTurk je leta 1941 najprej za\xc4\x8del \xc5\xa1tudirati na ljubljanski Fakulteti za elektrotehniko. \xc5\xa0tudij je nadaljeval in ga kon\xc4\x8dal na pomorski akademiji v Bakru. Leta 1954 je v Ljubljani ustanovil Elektroakusti\xc4\x8dni laboratorij ter v njem na\xc4\x8drtoval, oblikoval in izdeloval visokokakovostne elekronske, predvsem merilne naprave, in avdio tehniko, posebej se je posvetil mikrofonom. Delal je omejene in razmeram na trgu prilagojene specifi\xc4\x8dne serije tehni\xc4\x8dne opreme za zahtevne kupce. Oblikovalsko odli\xc4\x8dnost njegovih izdelkov potrjuje cela vrsta tako doma\xc4\x8dih kot tujih nagrd. Njegov mikrofon MD 9 je bil leta 1964 kot prvi izdelek slovenskega oblikovalca vklju\xc4\x8den v zbirko Muzeja moderne umetnosti v New Yorku. Za oblikovanje elektroakusti\xc4\x8dnih instrumentov je leta 1965 prejel Pre\xc5\xa1ernovo nagrado.'